**Zápisnica zo zasadnutia**

**Obecného zastupiteľstva obce Stratená konaného dňa 18.10.2021**

**o 18:00 hod. v zasadačke Obecného úradu v Stratenej**

**Prítomní:**

starostka obce : Daša Ovšonková

poslanci OZ: Tomáš Fabišík, Peter Šipula, Peter Bafi, Matúš Šipula Šipula

hlavná kontrolórka obce: PhDr. Eva Mihóková

**Ostatní prítomní**: podľa prezenčnej listiny

**K bodu č.1: Otvorenie zasadnutia a schválenie programu**

1, Rokovanie Obecného zastupiteľstva otvorila a viedla v zmysle zákona č.369/1990 Zb. starostka obce Daša Ovšonková, ktorá privítala prítomných. Skonštatovala, že na zasadnutí sú prítomní štyria poslanci obecného zastupiteľstva z celkového počtu 5 poslancov a Obecné zastupiteľstvo je uznášania schopné. Poslanec Ján Ambroz sa ospravedlnil z neprítomnosti na zasadnutí OZ.

/ Prezenčná listina zo zasadnutia je prílohou zápisnice /.

Prítomní poslanci: 4 – Tomáš Fabišík, Peter Šipula, Peter Bafi, Matúš Šipula

2, Starostka informovala prítomných o programe.

Zo strany poslancov neboli vznesené žiadne pozmeňujúce alebo doplňujúce návrhy. Program zasadnutia bol schválený, tak ako bol zverejnený v pozvánke.

Starostka obce prečítala návrh uznesenia a dala hlasovať:

**OZ prijalo nasledovné uznesenie č. 127/18.10.2021**

Program:

1. Otvorenie zasadnutia, schválenie programu

2. Kontrola uznesení z predchádzajúceho zasadnutia OZ

3. Majetok – R. Dubaj- Žiadosť o dočasné užívanie obecného pozemku – schválenie

4. Zámer spracovania PHSR

5. 1. úprava rozpočtu

6. Správa HK -Správa z kontroly výberu miestneho poplatku za komunálne odpady

a drobné stavebné odpady za rok 2020

7. Správa HK - Správa z kontroly výberu miestnych daní za rok 2020.

8. Prístupová cesta k cintorínu - vysporiadanie

9. Rôzne

10. Diskusia

11. Záver

Hlasovanie :

Za : 4 / Peter Bafi, Peter Šipula, Tomáš Fabišík, Matúš Šipula,

Proti : 0 Zdržal sa : 0 Nehlasoval : 0 Neprítomní pri hlasovaní: 0

**K bodu č.2: Kontrola plnenia uznesenia z predchádzajúceho OZ**

Starostka obce informovala o plnení uznesení.

Starostka obce prečítala návrh uznesenia a dala hlasovať.

**OZ prijalo nasledovné uznesenie č. 128/18.10.2021**

Obecné zastupiteľstvo obce Stratená

**berie na vedomie**

kontrolu uznesení z predchádzajúcich OZ.

**Hlasovanie :**

Za : 4 / Peter Bafi, Peter Šipula, Tomáš Fabišík, Matúš Šipula,

Proti : 0 Zdržal sa : 0 Nehlasoval : 0 Neprítomní pri hlasovaní: 0

**K bodu č. 3: Žiadosť o dočasné užívanie obecného pozemku - Rudolf Dubaj**

**OZ prijalo nasledovné uznesenie č. 129/18.10.2021**

Obecné zastupiteľstvo obce Stratená v súlade s §11 ods.4 písm. a) zákona o obecnom

zriadení č. 369/1990 Zb. v znení neskorších predpisov

**schvaľuje**

**a,**

prenájom pozemku KN C parc.č. 2060/39 vedenom na LV č. 216 o výmere 10 m2 v k.ú

Stratená za cenu 20€/rok pánovi Ing. R. Dubajovi, bytom Tulská 2238/1, Zvolen na

dočasné užívanie na dobu určitú a to najdlhšie do 31.12.2026 pre zriadenie mobilnej

garáže,

v súlade s § 9a ods. (8) písm. e) zákona č. 138/1991 Zb. o majetku obcí v znení neskorších

predpisov a v súlade so Zásadami hospodárenia a nakladania s majetkom obce Stratená,

ako prípad hodný osobitného zreteľa, ktorým je skutočnosť, že pozemok sa nachádza

v bezprostrednej blízkosti nehnuteľností vo vlastníctve žiadateľa.

Prenajímateľ je povinný uhradiť prvé nájomné do 7 dní od podpisu zmluvy a k 5.

januáru kalendárneho roka, za ktorý sa nájomné platí.

**b,**

**súhlasí**

s uzavretím nájomných zmlúv so všetkými dotknutými  vlastníkmi pozemkov s parc. č. KN – E 2035/2, 2037, 2036, 2043/3, 2043/101, 2043/100, 2043/10, 2043/8, 2043/9 k. ú. Stratená , v obci Stratená , na ktorých sa bude vykonávať rekonštrukcia chodníka – názov stavby podľa projektu Zlepšenie základnej infraštruktúry v obci Stratená .

Jednou z povinných príloh je aj doklad preukazujúci iný právny vzťah k nehnuteľnosti, ak žiadateľ nie je vlastníkom nehnuteľnosti, k tomu je potrebné uzatvoriť nájomné zmluvy s vlastníkmi pozemkov.

Dôvod:

Obec Stratená pristupuje k podaniu žiadosti, ktoré vyhlásilo Ministerstvo investícií, regionálneho rozvoja a informatizácie Slovenskej republiky- Výzva na podanie žiadosti o poskytnutie dotácie v oblasti podpory regionálneho rozvoja – zlepšenie dopravnej a technickej vybavenosti regionu, inžinierskych stavieb vo forme kapitálových výdavkov.

**Hlasovanie** :

Za : 4 / Peter Bafi, Peter Šipula, Tomáš Fabišík, Matúš Šipula,

Proti : 0 Zdržal sa : 0 Nehlasoval : 0 Neprítomní pri hlasovaní: 0

Starostka obce informovala poslancov o stave projektu rekonštrukcie chodníka a čaká sa na vypracovanie geometrického plánu geodetom Ing. Jaroslavom Palackom.

**K bodu č. 4: Zámer spracovania PHSR**

**OZ prijalo nasledovné uznesenie č. 130/18.10.2021**

Obecné zastupiteľstvo obce Stratená

**s ch v a ľ u j e**

Vstupnú správu/zámer spracovania programu

hospodárskeho rozvoja a sociálneho rozvoja obce Stratená na roky 2021 – 2027.

Hlasovanie :

Za : 4 / Peter Bafi, Peter Šipula, Tomáš Fabišík, Matúš Šipula,

Proti : 0 Zdržal sa : 0 Nehlasoval : 0 Neprítomní pri hlasovaní:0

Program hospodárskeho a sociálneho rozvoja obce je strategický dokument, ktorý sa vypracúva na základe zákona č. 539/2008 Z. z. o podpore regionálneho rozvoja v znení neskorších predpisov.

Vypracovanie tohto dokumentu nariaďuje obciam uvedený zákon, pričom obce ho musia mať spracovaný obzvlášť v prípade , ak sa uchádzajú o akékoľvek financie z eurofondov alebo o štátne dotácie.

**K bodu č. 5: 1. úprava rozpočtu 2021**

**OZ prijalo nasledovné uznesenie č. 131/18.10.2021**

Obecné zastupiteľstvo obce Stratená

**s ch v a ľ u j e**

Prvú úpravu rozpočtu 2021 obce Stratená a čerpanie finančných prostriedkov vo výške 2650,- € z

rezervného fondu obce na kapitálové výdavky.

**Hlasovanie :**

Za : 4 / Peter Bafi, Peter Šipula, Tomáš Fabišík, Matúš Šipula,

Proti : 0 Zdržal sa : 0 Nehlasoval : 0 Neprítomní pri hlasovaní: 0

**K bodu č. 6: Správa HK - správa z kontroly výberu miestneho poplatku za komunálne odpady a drobné stavebný odpady za rok 2020**

**OZ prijalo nasledovné uznesenie č. 132/18.10.2021**

Obecné zastupiteľstvo obce Stratená

**b e r i e n a  v e d o m i e**

Správu hlavnej kontrolórky obce z vykonanej kontroly - Správa z kontroly výberu miestneho poplatku za komunálne odpady a drobné stavebné odpady za rok 2020.

Hlasovanie :

Za : 4 / Peter Bafi, Peter Šipula, Tomáš Fabišík, Matúš Šipula,

Proti : 0 Zdržal sa : 0 Nehlasoval : 0 Neprítomní pri hlasovaní: 0

**K bodu č. 7: Správa HK - správa z kontroly výberu miestnych daní za rok 2020**

**OZ prijalo nasledovné uznesenie č. 133/18.10.2021**

Obecné zastupiteľstvo obce Stratená

**b e r i e n a  v e d o m i e**

Správu hlavnej kontrolórky obce z vykonanej kontroly - Správa z kontroly výberu miestnych

daní za rok 2020.

Hlasovanie :

Za : 4 / Peter Bafi, Peter Šipula, Tomáš Fabišík, Matúš Šipula,

Proti : 0 Zdržal sa : 0 Nehlasoval : 0 Neprítomní pri hlasovaní: 0

**K bodu č. 8: Prístupová cesta k cintorínu - vysporiadanie**

**OZ prijalo nasledovné uznesenie č. 134/18.10.2021**

Obecné zastupiteľstvo obce Stratená

**a, b e r i e n a v e d o m i e**

informáciu o probléme prístupovej cesty k cintorínu pod sokolími skalami

**b, ukladá**

starostke zvolať pracovné stretnutie a nájsť vhodné riešenie problému prístupu k

cintorínu.

Hlasovanie :

Za : 4 / Peter Bafi, Peter Šipula, Tomáš Fabišík, Matúš Šipula,

Proti : 0 Zdržal sa : 0 Nehlasoval : 0 Neprítomní pri hlasovaní: 0

**K bodu č. 9: Rôzne**

Starostka obce informovala poslancov o pripravovanom projekte elektonabíjacej stanice na bycikle : na umiestnenie stanice boli navrhované tieto lokality: DĽJ – pri Turisticko inform. Centre, pri penzióne Šafrán, na Stratenskej píle a pri budove kultúrno- spoločenského zariadenia v Stratenej.

Na základe podnetu od obyvateľov Dobšinskej Ľadovej Jaskyne starostka informovala poslancov o probléme hromadení odpadu v priestoroch na uskladnenie odpadu . Starostka informovala poslancov, že zabezpečí odstránenie odpadu .

Starostka obce informovala poslancov o žiadosti p . Tokolyovej o zriadení vecného bremena k nehnuteľnosti , nakoľko sa obáva, že do budúcna by s jej prístupom mohol byť problém.

Starostka upovedomí p. Bravčokovú o požiadavke.

**K bodu č. 10: Diskusia a interpelácia poslancov**

Do diskusie sa nikto neprihlásil.

**K bodu č. 11: Záver**

Starostka obce poďakovala všetkým prítomným za účasť rokovanie zasadnutia ukončila o 19:30 hod.

Zapísala : Ružena Moldová : ..............................

Overovatelia zápisnice: P. Šipula : .......................... T. Fabišík : .......................

Návrhová komisia: T. Fabišík : ........................... M. Šipula: .....................................

Starostka obce Daša Ovšonková : ....................................

V Stratenej dňa 18.10.2021